|  |  |
| --- | --- |
|  | **INSPECTORATUL ŞCOLAR AL JUDEŢULUI CĂLĂRAŞI MINISTERUL EDUCAȚIEI NAȚIONALE** |

**Precizări**

Olimpiada de fizică, etapa judeţeană, va avea loc în data de 24 februarie 2018, începând cu ora 09.00, la Colegiul Național Barbu Știrbei Călărași.

 Comisia de organizare şi desfăşurare a olimpiadei este convocată pentru ora 7.00 la Colegiul Național Barbu Știrbei Călărași.

 Profesorii asistenţi vor fi instruiţi la ora 8.00.

Profesorii evaluatori vor fi prezenţi la Colegiul Național Barbu Știrbei, Călărași la ora 11.00.

Elevii participanți vor fi prezenţi în săli la ora 8.30.

Proba de concurs este constituită din trei probleme. Punctajul maxim ce poate fi acordat unei probleme este de 10 puncte, din care un punct din oficiu. Durata probei va fi de trei ore, indiferent de clasă.

Răspunsurile/ rezolvările pentru fiecare problemă vor fi redactate pe foi tipizate separate, semnate şi secretizate individual.

 Rezultatele evaluării vor fi afișate la avizierul și pe site-ul unității școlare începând cu ora16.00.Pâna la ora 17.00, se pot depune contestații la secretariatul comisiei de organizare și desfășurare a olimpiadei sau la adresa de mail cn.barbustirbei@gmail.com Contestaţiile se fac separat, pentru fiecare problemă. Nu se pot depun contestaţii decât pentru propria lucrare.

 În urma rezolvării contestaţiei, punctajul iniţial al problemei/ lucrării poate fi mărit sau micşorat. Modificarea punctajului în urma admiterii contestaţiei se face astfel:

 -dacă punctajul acordat iniţial este mai mic de 9 puncte: punctajul acordat în urma recorectării devine definitiv, dacă diferă cu cel puţin un punct faţă de punctajul iniţial. În cazul în care diferenţa dintre punctajul iniţial şi cel acordat la recorectare este mai mică decât 1 punct, punctajul iniţial devine definitiv;

 -dacă punctajul acordat iniţial este cel puţin egal cu 9 dar mai mic decât 9,50 puncte: punctajul acordat în urma recorectării devine definitiv, dacă diferă cu cel puţin 0,50 puncte faţă de punctajul iniţial în caz contrar, punctajul iniţial devine definitiv;

 - dacă punctajul acordat iniţial este mai mare sau egal cu 9,50 punctajul acordat în urma recorectării devine definitiv.

Punctajul stabilit ca punctaj final în urma etapei de rezolvare a contestaţiilor reprezintă punctajul acordat problemei/ lucrării şi nu mai poate fi modificat ulterior.

 Rezultatele finale după contestaţii se vor afişa la avizierul Colegiul Național Barbu Știrbei și pe site-ul ISJ Călărași, luni 26 februarie 2018.

**Criterii de repartizare a locurilor alocate de MEN la Olimpiada de fizică pentru etapa naţională 2018**

 În conformitate cu Regulamentul specific privind organizarea şi desfăşurarea olimpiadei de fizică Nr. 25395 din 15. 01. 2014, din metodologia cadru de desfăşurare a olimpiadelor şi concursurilor şcolare, Comisia de organizare şi evaluare a judeţului Călărași, pentru etapa judeţeană a Olimpiadei de fizică, a decis ca cele 7 locuri repartizate de MEN să fie distribuite respectându-se următoarele criterii de departajare:

 Se califică la faza națională elevii clasaţi pe primul loc, la fiecare nivel de studiu (VI-XII), numai dacă au obținut minim 15 puncte, ceea ce reprezintă 50% din punctajul maxim posibil, conform baremului Pentru locurile neocupate după etapa anterioară participă la redistribuire, toţi elevii clasaţi pe locul II, de la clasele VI - XII, în ordinea descrescătoarea a punctajului obţinut, indiferent de clasă, numai dacă îndeplinesc minim 15 puncte; În cazul în care nu se completează locurile se respectă condiţiile de la redistribuire pentru elevii de pe locurile III;

Dacă din diferite motive (de plecare la alte olimpiade, de sănătate etc.) se vacantează locuri de pe primele poziţii, elevii aflaţi pe poziţia a II-a trec pe poziţia I şi se califică numai dacă au obţinut minim 15 puncte şi elevii aflaţi pe poziţia a III-a ajung pe locul II. Locul II vacantat va intra la redistribuire în ordinea descrescătoare a mediilor împreună cu cu toţi ceilalţi elevi de pe locul doi nedistribuiţi până în acel moment. La egalitate de puncte se propune: - Pentru toţi elevii claselor VI – XII care participă la etapa judeţeană a Olimpiadei de Fizică departajarea celor care au obţinut punctaje totale egale se va face în funcţie de punctajul obţinut la problema 3 (în ordine descrescătoare a punctajelor);

 Nu se vor organiza probe suplimentare în vederea departajării.

Aceste criterii au fost stabilite în şedinţa Comisiei de organizare şi evaluare a Olimpiadei de Fizică, etapa judeţeană, organizată în data de 21 februarie 2018.

 Preşedinte executiv,

prof. Toza Silvia

 Inspector şcolar ,

prof. Silvia Toza